CELEX: 32018D0993
Language: et
Date: 2018-07-11 00:00:00
Title: Komisjoni otsus (EL) 2018/993, 11. juuli 2018, millega muudetakse otsuseid (EL) 2017/1214, (EL) 2017/1215, (EL) 2017/1216, (EL) 2017/1218 ja (EL) 2017/1219 seoses üleminekuperioodi kestusega (teatavaks tehtud numbri C(2018) 4312 all) (EMPs kohaldatav tekst)

13.7.2018   
            
            
               ET
            
            
               Euroopa Liidu Teataja
            
            
               L 177/14
            
         KOMISJONI OTSUS (EL) 2018/993,
   11. juuli 2018,
   millega muudetakse otsuseid (EL) 2017/1214, (EL) 2017/1215, (EL) 2017/1216, (EL) 2017/1218 ja (EL) 2017/1219 seoses üleminekuperioodi kestusega
   
      
         (teatavaks tehtud numbri C(2018) 4312 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 25. novembri 2009. aasta määrust (EÜ) nr 66/2010 ELi ökomärgise kohta, (1) eriti selle artikli 8 lõiget 2,
   olles nõu pidanud Euroopa Liidu ökomärgise komisjoniga
   ning arvestades järgmist:
   
               (1)
            
            
               Komisjoni otsus 2011/382/EL (2) asendati komisjoni otsusega (EL) 2017/1214, (3) millega kehtestati läbivaadatud kriteeriumid ja nõuded käsinõudepesuvahenditele. Selleks et anda tootjatele, kelle toodetud käsinõudepesuvahenditele on antud otsuses 2011/382/EL sätestatud kriteeriumide alusel ELi ökomärgis, piisavalt aega oma toodete kohandamiseks vastavalt otsusele (EL) 2017/1214, nähakse kõnealuse otsusega ette üleminekuperiood. See 12-kuuline üleminekuperiood lõpeb 22. juunil 2018.
            
         
               (2)
            
            
               Komisjoni otsus 2012/720/EL (4) asendati komisjoni otsusega (EL) 2017/1215, (5) millega kehtestati läbivaadatud kriteeriumid ja nõuded tööstuslikele ja asutustes nõudepesumasinas kasutatavatele detergentidele. Selleks et anda tootjatele, kelle toodetud tööstuslikele ja asutustes nõudepesumasinas kasutatavatele detergentidele on antud otsuses 2012/720/EL sätestatud kriteeriumide alusel ELi ökomärgis, piisavalt aega oma toodete kohandamiseks vastavalt otsusele (EL) 2017/1215, nähakse kõnealuse otsusega ette üleminekuperiood. See 12-kuuline üleminekuperiood lõpeb 22. juunil 2018.
            
         
               (3)
            
            
               Komisjoni otsus 2011/263/EL (6) asendati komisjoni otsusega (EL) 2017/1216, (7) millega kehtestati läbivaadatud kriteeriumid ja nõuded nõudepesumasinas kasutatavatele detergentidele. Selleks et anda tootjatele, kelle toodetele on vastavalt otsuses 2011/263/EL sätestatud kriteeriumidele antud nõudepesumasinas kasutatavate detergentide ELi ökomärgis, piisavalt aega oma toodete kohandamiseks vastavalt otsusele (EL) 2017/1216, nähakse kõnealuse otsusega ette üleminekuperiood. See 12-kuuline üleminekuperiood lõpeb 22. juunil 2018.
            
         
               (4)
            
            
               Komisjoni otsus 2011/264/EL (8) asendati komisjoni otsusega (EL) 2017/1218, (9) millega kehtestati läbivaadatud kriteeriumid ja nõuded pesumasinas kasutatavatele detergentidele. Selleks et anda tootjatele, kelle toodetele on vastavalt otsuses 2011/264/EL sätestatud kriteeriumidele antud pesumasinas kasutatavate detergentide ELi ökomärgis, piisavalt aega oma toodete kohandamiseks vastavalt otsusele (EL) 2017/1218, nähakse kõnealuse otsusega ette üleminekuperiood. See 12-kuuline üleminekuperiood lõpeb 22. juunil 2018.
            
         
               (5)
            
            
               Komisjoni otsus 2012/721/EL (10) asendati komisjoni otsusega (EL) 2017/1219, (11) millega kehtestati läbivaadatud kriteeriumid ja nõuded tööstuslikele ja asutustes kasutatavatele pesupesemisvahenditele. Selleks et anda tootjatele, kelle toodetele on vastavalt otsuses 2012/721/EL sätestatud kriteeriumidele antud tööstuslike ja asutustes kasutatavate pesupesemisvahendite ELi ökomärgis, piisavalt aega oma toodete kohandamiseks vastavalt otsusele (EL) 2017/1219, nähakse kõnealuse otsusega ette üleminekuperiood. See 12-kuuline üleminekuperiood lõpeb 22. juunil 2018.
            
         
               (6)
            
            
               Mitu ELi ökomärgist andvat riigiasutust on komisjonile teatanud, et üleminekuperioode on vaja kuue kuu võrra pikendada, kuna taotluste hulk ELi ökomärgise andmist käsitlevate lepingute uuendamiseks on suur. Komisjon hindas olukorda ja jõudis järeldusele, et üleminekuperioodi on vaja kuue kuu võrra pikendada.
            
         
               (7)
            
            
               Seepärast tuleks otsuseid (EL) 2017/1214, (EL) 2017/1215, (EL) 2017/1216, (EL) 2017/1218 ja (EL) 2017/1219 vastavalt muuta.
            
         
               (8)
            
            
               Käesoleva otsusega ettenähtud meetmed on kooskõlas määruse (EÜ) nr 66/2010 artikli 16 kohaselt asutatud komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse (EL) 2017/1214 artikli 7 lõige 3 asendatakse järgmisega:
   
      „3.   ELi ökomärgise lubasid, mis on antud otsuses 2011/382/EL sätestatud kriteeriumide alusel, võib kasutada 22. detsembrini 2018.“
   
   Artikkel 2
   Otsuse (EL) 2017/1215 artikli 7 lõige 3 asendatakse järgmisega:
   
      „3.   ELi ökomärgise lubasid, mis on antud otsuses 2012/720/EL sätestatud kriteeriumide alusel, võib kasutada 26. detsembrini 2018.“
   
   Artikkel 3
   Otsuse (EL) 2017/1216 artikli 7 lõige 3 asendatakse järgmisega:
   
      „3.   ELi ökomärgise lubasid, mis on antud otsuses 2011/263/EL sätestatud kriteeriumide alusel, võib kasutada 26. detsembrini 2018.“
   
   Artikkel 4
   Otsuse (EL) 2017/1218 artikli 7 lõige 3 asendatakse järgmisega:
   
      „3.   ELi ökomärgise lubasid, mis on antud otsuses 2011/264/EL sätestatud kriteeriumide alusel, võib kasutada 26. detsembrini 2018.“
   
   Artikkel 5
   Otsuse (EL) 2017/1219 artikli 7 lõige 3 asendatakse järgmisega:
   
      „3.   ELi ökomärgise lubasid, mis on antud otsuses 2012/721/EL sätestatud kriteeriumide alusel, võib kasutada 26. detsembrini 2018.“
   
   Artikkel 6
   Käesolev otsus on adresseeritud liikmesriikidele.
   
      Brüssel, 11. juuli 2018
      
         
            Komisjoni nimel
         
         
            komisjoni liige
         
         Karmenu VELLA
      
   
   
      (1)  ELT L 27, 30.1.2010, lk 1.
   
      (2)  Komisjoni 24. juuni 2011. aasta otsus 2011/382/EL, millega kehtestatakse käsinõudepesuvahenditele ELi ökomärgise andmise ökoloogilised kriteeriumid (ELT L 169, 29.6.2011, lk 40).
   
      (3)  Komisjoni 23. juuni 2017. aasta otsus (EL) 2017/1214, millega kehtestatakse ELi ökomärgise kriteeriumid käsinõudepesuvahenditele (ELT L 180, 12.7.2017, lk 1).
   
      (4)  Komisjoni 14. novembri 2012. aasta otsus 2012/720/EL, millega kehtestatakse tööstuslike ja asutustes kasutatavate automaatsete nõudepesumasinate pesuvahenditele Euroopa Liidu ökomärgise andmise ökoloogilised kriteeriumid (ELT L 326, 24.11.2012, lk 25).
   
      (5)  Komisjoni 23. juuni 2017. aasta otsus (EL) 2017/1215, millega kehtestatakse ELi ökomärgise kriteeriumid tööstuslikele ja asutustes nõudepesumasinas kasutatavatele detergentidele (ELT L 180, 12.7.2017, lk 16).
   
      (6)  Komisjoni 28. aprilli 2011. aasta otsus 2011/263/EL, millega kehtestatakse nõudepesumasinas kasutatavatele detergentidele Euroopa Liidu ökomärgise andmise ökoloogilised kriteeriumid (ELT L 111, 30.4.2011, lk 22).
   
      (7)  Komisjoni 23. juuni 2017. aasta otsus (EL) 2017/1216, millega kehtestatakse ELi ökomärgise kriteeriumid nõudepesumasinas kasutatavatele detergentidele (ELT L 180, 12.7.2017, lk 31).
   
      (8)  Komisjoni 28. aprilli 2011. aasta otsus 2011/264/EL, millega kehtestatakse pesumasinas kasutatavatele detergentidele Euroopa Liidu ökomärgise andmise ökoloogilised kriteeriumid (ELT L 111, 30.4.2011, lk 34).
   
      (9)  Komisjoni 23. juuni 2017. aasta otsus (EL) 2017/1218, millega kehtestatakse ELi ökomärgise kriteeriumid pesumasinas kasutatavatele detergentidele (ELT L 180, 12.7.2017, lk 63).
   
      (10)  Komisjoni 14. novembri 2012. aasta otsus 2012/721/EL, millega kehtestatakse tööstuslikele ja asutustes kasutatavatele pesupesemisvahenditele Euroopa Liidu ökomärgise andmise ökoloogilised kriteeriumid (ELT L 326, 24.11.2012, lk 38).
   
      (11)  Komisjoni 23. juuni 2017. aasta otsus (EL) 2017/1219, millega kehtestatakse ELi ökomärgise kriteeriumid tööstuslikele ja asutustes kasutatavatele pesupesemisvahenditele (ELT L 180, 12.7.2017, lk 79).